Ketty Lester

Ketty Lester (oikealta nimeltään Revoyda Frierson, s. 6. elokuuta 1934) on yhdysvaltalainen laulaja ja näyttelijä.  

Ura
Yksi Lesterin tunnetuimmista kappaleista on ”Love Letters” vuodelta 1962. 1960-luvun alussa Lester teki kiertueen Eurooppaan Cab Calloway’s Orchestran kanssa ja sai sen myötä paljon positiivista julkisuutta itselleen. 1960-luvulla hän esiintyi Broadway-musikaalissa Cabin in the Sky. Lester on levyttänyt muutaman albumin, kuten The Soul of Me, Where is Love?, When a Woman Loves a Man.

Kun levyttäminen ei enää Lesteriltä onnistunut, hän aloitti toisen asian, jota rakasti: näyttelemisen. Lester näytteli Hester-Sue Terhunea Pieni talo preerialla -sarjassa ja näytteli myös Onnen päivissä, L.A. Lawssa, Sairaalan sykkeessä ja Hill Street Bluesissa.

Luokka:Yhdysvaltalaiset laulajat
Luokka:Yhdysvaltalaiset näyttelijät
Luokka:Vuonna 1934 syntyneet
Luokka:Elävät henkilöt